Den 3. juli 2000 blev de erklæret for forsvundet. Lundin hævdede, at de var taget på ferie, og at han havde indvilliget i at male deres hus. Men den 5. juli 2000 kunne politiets teknikere efter en gennemgang af huset konstatere, at der var blodspor i Pedersens bil samt husets kælder. Lundin blev anholdt og [[Varetægtsfængsling|varetægtsfængslet]] i fire uger – sigtet for drab. De yderligere undersøgelser af huset førte til den konklusion, at Pedersen og hendes to sønner var blevet dræbt og parteret. Den første partering var foregået i kælderen, mens de to andre var foregået i garagen. Vicekriminalinspektør [[Niels Kjøller]] fra Hvidovre Kriminalpoliti udtalte til pressen: "Begge steder lignede rene slagtehuse, og det selv om Peter havde forsøgt at slette sporene ved rengøring."<ref name="tv2"/> Ud fra rester af [[Bindevæv|menneskevæv]] kunne politiets teknikere konstatere, at Lundin havde brugt en [[vinkelsliber]] i garagen og der var omkring 100 synlige mærker efter øksehug i gulvet.
Levende_personer Personbillede_savnes Jura Kriminalitet